লাল মোরগের ঝুঁটি

লাল মোরগের ঝুঁটি ২০২১ সালের বাংলাদেশী যুদ্ধভিত্তিক-নাট্য চলচ্চিত্র। ২০২১ সালের জাতীয় চলচ্চিত্র পুরস্কারে এটি যৌথভাবে শ্রেষ্ঠ চলচ্চিত্র পুরস্কার পায়। কাহিনি, সংলাপ, চিত্রনাট্য ও পরিচালনা করেছেন নুরুল আলম আতিক। এটি প্রযোজনা করেছেন মতিয়া বানু শুকু। আহমেদ রুবেল, আশনা হাবিব ভাবনা, দীপক সুমন, জ্যোতিকা জ্যোতি, আশীষ খন্দকার, জিনাত শানু স্বাগতা, লায়লা হাসান প্রমুখ এতে অভিনয়ে করেছেন।

চলচ্চিত্রটির কাহিনীর সূচনা হয় বাংলাদেশের স্বাধীনতা যুদ্ধের সময় ১৯৭১ সালের আগস্টে সৈয়দপুরের পটভূমিতে। ২০২১ সালের ১০ ডিসেম্বর, বাংলাদেশের স্বাধীনতার সুবর্ণজয়ন্তী উপলক্ষে এটি মুক্তি পায়। ৯ ডিসেম্বর বাংলাদেশের মুক্তিযুদ্ধ বিষয়ক মন্ত্রী আ. ক. ম. মোজাম্মেল হকের সভাপতিত্বে বাংলাদেশ ফিল্ম আর্কাইভ মিলনায়তনে মিলনায়তনে চলচ্চিত্রটির একটি বিশেষ প্রদর্শনী অনুষ্ঠিত হয়।

কাহিনি
চলচ্চিত্রটি কাহিনি বাংলাদেশের স্বাধীনতার স্বপ্ন দেখেছিল এমন লোকদের ঘিরে আবর্তিত হয়। ১৯৭১ সালে বাংলাদেশ ছিল একটি কারাগারের মত। পাকিস্তানি সেনাবাহিনীর একটি দল উপ-বিভাগীয় একটি ছোট শহরে দ্বিতীয় বিশ্বযুদ্ধের সময় নির্মিত একটি বিমানঘাঁটি সংস্কার করতে আসে। সেনাবাহিনীর উপস্থিতিতে তিন বন্ধুর সম্পর্ক বদলে যায়। তাদের মধ্যে কয়েকজন মুক্তি সংগ্রামের সমর্থনে কাজ করে এবং অন্যরা দখলদার পাকিস্তানি সেনাবাহিনীর সহযোগীদের সমর্থনে কাজ করে।

অভিনয়ে

প্রাক-প্রযোজনা
২০১৪-১৫ অর্থবছরে চিত্রনাট্যটি বাংলাদেশ সরকারের কাছ থেকে জাতীয় চলচ্চিত্র অনুদান পেয়েছে।

প্রযোজনা
২০১৬ সালের মার্চ মাসে চলচ্চিত্রটির শুটিং শুরু হয়েছিল। যদিও বাজেট সমস্যার কারণে স্থগিত ছিল। কুষ্টিয়া, টাঙ্গাইল ও গৌরীপুর- এই তিনটি লোকেশনে নির্মিত হয়েছে চলচ্চিত্রটি। এটি উৎপাদনে ছয় বছর ব্যয় হয়েছিলো।

তথ্যসূত্র

বহিঃসংযোগ



বিষয়শ্রেণী:২০২১-এর নাট্য চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:২০২০-এর দশকের যুদ্ধভিত্তিক নাট্য চলচ্চিত্র
বিষয়শ্রেণী:বাংলাদেশী যুদ্ধভিত্তিক নাট্য চলচ্চিত্র
বিষয়শ্রেণী:১৯৭০-এর দশকের পটভূমিতে চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:নুরুল আলম আতিক পরিচালিত চলচ্চিত্র
বিষয়শ্রেণী:বাংলাদেশ সরকারের অনুদানপ্রাপ্ত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:১৯৭১-এর পটভূমিতে চলচ্চিত্র